નવી દિલ્હી : પંજાબનાં પઠાણકોટમાં એરફોર્સ સ્ટેશન પર આતંકવાદી હૂમલા બાદ રાજધાની દિલ્હી પર પણ ખતરો વધી ગયો છે. સુરક્ષા એજન્સીઓએ દિલ્હી પોલીસને એલર્ટ આપ્યું છે કે આતંકવાદી સંગઠન જેશ એ મોહમ્મદના આતંકવાદીઓ દિલ્હીને નિશાન બનાવી શકે છે. તેઓ પઠાણકોટ જેવુ જ કાંઇ દિલ્હીમાં કરી શકે છે. સુરક્ષા એજન્સીઓ પાસેથી મળેલા ઇનપુટ બાદ દિલ્હી હાઇએલર્ટ પર છે. તમામ સ્થળો પર પોલીસની બાજ નજર છે. સતત ચેકિંગ કરવામાં આવી રહ્યું છે. દિલ્હી બહાર જનારા અને આવનારા તમામ જહાજો પર પોલીસ નજર રાખી રહી છે.